
Parlamentul României

Camera Deputaţilor
	COMISIA PENTRU INDUSTRII ŞI SERVICII
	COMISIA PENTRU MEDIU ŞI ECHILIBRU ECOLOGIC

	Nr.

4c-3/162

	Bucureşti,
16.06.2014
Nr.

4c-27/105



 

          
 
Către,

BIROUL PERMANENT AL 

CAMEREI DEPUTAŢILOR

Vă înaintăm, alăturat, Raportul comun asupra propunerii legislative pentru modificarea Legii minelor nr.85/2003, trimisă Comisiei pentru mediu şi echilibru ecologic şi Comisiei pentru industrii şi servicii, pentru dezbatere şi avizare în fond, în procedură de urgenţă, cu adresa nr.Plx.227 din 28 aprilie 2014.
	PREŞEDINTE,


	PREŞEDINTE,



	IULIAN IANCU
	CARMEN ILEANA MOLDOVAN

Parlamentul României

Camera Deputaţilor
	COMISIA PENTRU INDUSTRII ŞI SERVICII
	COMISIA PENTRU MEDIU ŞI ECHILIBRU ECOLOGIC

	Nr.

4c-3/162

	Bucureşti,
16.06.2014
Nr.

4c-27/105



R A P O R T     C O M U N     
asupra propunerii legislative pentru

 modificarea Legii minelor nr.85/2003
În conformitate cu prevederile art.95 şi 115  din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic şi Comisia pentru industrii şi servicii au fost sesizate spre dezbatere şi avizare în fond, în procedură de urgenţă, cu propunerea legislativă pentru modificarea Legii minelor nr.85/2003, transmisă cu adresa nr.Plx.227 din 28 aprilie 2014, înregistrată la Comisia pentru mediu şi echilibru ecologic cu nr.4c-27/105 din 28 aprilie 2014 şi la Comisia pentru industrii şi servicii cu nr.4c-3/162 din 28 aprilie 2014.

Senatul a respins propunerea legislativă în şedinţa din 23 aprilie 2014.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.1527/20.12.2013);

· avizul negativ al Comisiei juridice, de disciplină şi imunităţi (nr.4c-11/510/05.05.2014).
Propunerea legislativă are ca obiect de reglementare modificarea Legii minelor nr.85/2003, cu modificările şi completările ulterioare, având în vedere ca anumite resurse minerale, respectiv rocile utile, apele geotermale, gazele care le însoţesc, apele minerale  naturale (gazoase şi plate), apele minerale terapeutice, care în prezent se află în domeniul public al statului, să aparţină domeniului public al unităţilor administrativ-teritoriale în raza cărora se află, în vederea unei mai bune valorificări în interesul acestora.

Menţionăm că o propunere legislativă cu un conţinut identic şi înregistrată la Secretariatul General al Senatului cu adresa nr.B471 din 2011 a fost respinsă definitiv la data de 25.09.2012 de către Camera Deputaţilor în calitate de Cameră decizională.

Potrivit prevederilor art.61 şi art.63 din Regulamentul Camerei Deputaţilor, republicat, examinarea propunerii legislative a avut loc în şedinţe separate, în data de 28 mai 2014 de către Comisia pentru industrii şi servicii şi în data de 11 iunie 2014 de către Comisia pentru mediu şi echilibru ecologic. 
La lucrările Comisiei pentru industrii şi servicii au fost prezenţi 23 deputaţi din totalul de 24 membri ai Comisiei, iar la lucrările Comisiei pentru mediu şi echilibru ecologic au fost prezenţi 20 deputaţi din totalul de 21 membri ai Comisiei.

La lucrări au participat, în calitate de invitaţi, domnul Păiajen Ninel - consilier juridic în cadrul Agenţiei Naţionale pentru Resurse Minerale, domnul Găman Sorin - director general adjunct şi doamna Barbu Daniela - director în cadrul Ministerului Economiei, precum şi doamna Dobroiu Viorica - consilier în cadrul Ministerului Finanţelor Publice.


În urma dezbaterilor şi a opiniilor exprimate, membrii Comisiilor sesizate în fond au hotărât, cu unanimitate de voturi, respingerea propunerii legislative pentru modificarea Legii minelor nr. 85/2003, din următoarele considerente: se încalcă prevederile art.860 alin.(3) din Legea nr.267/2009 privind Codul civil, republicată, cu modificările ulterioare, prin care se dispune că bunurile care formează obiectul exclusiv al proprietăţii publice a statului potrivit unei legi organice (în speţă Legea nr.213/1998) nu pot fi trecute din domeniul public al statului în domeniul public al unităţilor administrativ-teritoriale decât ca urmare a modificării legii organice. 
De asemenea, iniţiatorii nu au prevăzut mijloacele necesare pentru acoperirea creşterii cheltuielilor bugetare, încălcând astfel prevederile art.138 alin.(5) din Constituţia României, republicată, conform cărora “Nici o cheltuială bugetară nu poate fi aprobată fără stabilirea sursei de finanţare”.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,


	PREŞEDINTE,



	IULIAN IANCU

	CARMEN ILEANA MOLDOVAN


	SECRETAR, 


	SECRETAR,

	SORIN TEJU


	VASILE DANIEL SUCIU


	Consilier parlamentar, 
Viorica Petraşcu
	Consilier parlamentar, 
                         Iulia Toader

